COVID को मात देने वाले 6 भारतीय राजनेता

लगभग 1 साल से सम्पूर्ण विश्व COVID-19 महामारी से जूझ रहा है । पूरी दुनिया में लगभग 6 करोड़ लोग COVID से संक्रमित हो चुके हैं और इससे राजनेता भी अछूते नहीं हैं ।

आइए जानते हैं, भारत के ऐसे 6 राजनेताओं के बारे में जिन्होंने कोविड को मात दी है :-

1. अमित शाह

केंद्रीय गृह मंत्री अमित शाह 2 अगस्त को कोरोना संक्रमित पाए गए थे । ट्विटर पर उन्होंने बताया कि कोरोनोवायरस के प्रारंभिक लक्षण होने के चलते उन्होंने कोरोना टेस्ट करवाया था । जाँच रिपोर्ट पॉजिटिव आने पर उन्होंने उनके संपर्क में आने वाले सभी लोगों को एवं खुद को आइसोलेट करने और कोरोना टेस्ट करवाने का आग्रह किया था । डॉक्टरों की सलाह पर उन्हें मेदांता अस्पताल में भर्ती कराया गया । वहाँ कुछ दिनों तक इलाज चलने के बाद उन्हें दिल्ली के एम्स में भर्ती किया गया था । अन्ततः उन्हें 31 अगस्त को अस्पताल से डिस्चार्ज किया गया ।

2. शिवराज सिंह चौहान

मध्य प्रदेश के मुख्यमंत्री शिवराज सिंह चौहान कोविड संक्रमित पाए गए । ट्वीट कर उन्होंने जानकारी दी कि, “COVID-19” के लक्षण दिखाई देने के पश्चात कोरोना टेस्ट कराने पर उनकी रिपोर्ट पॉजिटिव आई है । कोरोनावायरस से उभरने के बाद शिवराज सिंह चौहान को भोपाल के चिरायु अस्पताल से छुट्टी मिल गई और उन्हें घर पर ही क्वारंटाइन रहने की सलाह दी गई ।